หุ้นซิ่งสาย 8 เก็งกำไรเทคนิคล้วน (ภาคบ่าย)
หุ้นซิ่งสาย 8 เก็งกำไรเทคนิคล้วน (ภาคบ่าย) ประจำวันที่ 19 ม.ค.60
19 ม.ค. 2560

บล.ธนชาต ระบุในบทวิเคราะห์ (19 ม.ค.) แนะนำหุ้นที่น่าสนใจทางเทคนิคช่วงบ่าย 
MONO “ซื้อ” ราคาหุ้นดีดตัวขึ้นต่อเนื่องแข็งแกร่งกว่าตลาด ระยะกลางทำรูปแบบ Cup with Handle หากผ่านแนว Neckline ที่ 4.00 บาทได้ จะมีเป้าหมายตามรูปแบบที่บริเวณ 6.00 บาท สอดคล้องกับเครื่องมือ ADX และ MACD ชี้ขึ้น เป็นจังหวะซื้อเก็งกำไร ระยะสั้นมีแนวต้านแรกที่ 3.90 บาท จะมีเป้าหมายถัดไปที่ 3.98 บาท
SMT “ซื้อ” ราคาหุ้นเริ่มฟื้นตัวขึ้น ด้วยแท่งเทียน Bullish Piercing Line เส้นค่าเฉลี่ยยังทำ Golden Cross ต่อเนื่องหลังพักตัว มีโอกาสแกว่งตัวขึ้นต่อตามกรอบ เป็นจังหวะซื้อเก็งกำไร มีแนวต้านแรกที่ 8.45 บาท และถัดไปตามกรอบที่ 8.70 บาท
MC “ซื้อ” ราคาหุ้นดีดฟื้นตัวขึ้นทะลุแนวกด Downtrend Line ระยะสั้น กลับมายืนเหนือเส้นค่าเฉลี่ย 3 เดือนได้อีกครั้ง สอดคล้องกับเครื่องมือ DI+ ชี้ขึ้นและ MACD ชี้ตัด Signal ขึ้น เป็นจังหวะซื้อเก็งกำไร มีแนวต้านแรกที่ 15.20 บาท ถัดไปที่ 15.70 บาท